
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL MOBILIŲJŲ AMBULATORINIŲ ODONTOLOGINĖS PRIEŽIŪROS (PAGALBOS) PASLAUGŲ TEIKIMO REIKALAVIMŲ APRAŠO PATVIRTINIMO

2019 m. sausio 17 d. Nr. V-68
Vilnius


Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu:
. T v i r t i n u Mobiliųjų ambulatorinių odontologinės priežiūros (pagalbos) paslaugų teikimo reikalavimų aprašą (pridedama).
. P  a v e d u įsakymo vykdymą kontroliuoti viceministrui pagal veiklos sritį.



Sveikatos apsaugos ministras	Aurelijus Veryga

PATVIRTINTA
Lietuvos Respublikos sveikatos apsaugos ministro 
2019 m. sausio 17 d. įsakymu Nr. V-68
(Lietuvos Respublikos sveikatos apsaugos ministro 
2024 m. balandžio 25 d. įsakymo Nr. V-468
redakcija)



 SKYRIUS


. Mobiliųjų ambulatorinių odontologinės priežiūros (pagalbos) paslaugų teikimo reikalavimų aprašas (toliau – Aprašas) nustato reikalavimus mobiliąsias ambulatorines odontologinės priežiūros (pagalbos) paslaugas (toliau – paslaugos) teikiantiems specialistams, teikiant paslaugas naudojamoms medicinos priemonėms  ir paslaugų teikimo tvarką.
. Apraše vartojama sąvoka mobiliosios ambulatorinės odontologinės priežiūros (pagalbos) paslaugos – nespecializuotų pirminės odontologinės asmens sveikatos priežiūros paslaugų, teikiamų asmenims, kuriems nustatytas sunkaus neįgalumo lygis ir (ar) 0–25 procentų dalyvumo lygis, ir (ar) nustatytas I – II lygio individualios pagalbos teikimo išlaidų kompensacijos poreikis, jų gyvenamojoje vietoje (namuose ar socialinės globos įstaigoje) (toliau – namai), kompleksas.
. Aprašo nuostatos taikomos tik įgyvendinant projektą „Odontologinės pagalbos teikimo pacientams su sunkia negalia modelio sukūrimas“ (toliau – projektas) pagal 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo, patvirtinto Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“, 6.8 poveiklę „Inovatyvių pirminės sveikatos priežiūros paslaugų teikimo ir organizavimo modelių kūrimas ir išbandymas. Vidurio ir vakarų Lietuvos regionas“.
. Paslaugas teikia  asmens sveikatos priežiūros įstaigos, turinčios asmens sveikatos priežiūros veiklos licenciją, suteikiančią teisę teikti pirminės odontologinės asmens sveikatos priežiūros (pagalbos) paslaugas, ir sudariusios sutartį su teritorine ligonių kasa dėl šių paslaugų apmokėjimo Privalomojo sveikatos draudimo fondo biudžeto lėšomis.
Punkto pakeitimai:
Nr. V-782,
2024-07-31,
paskelbta TAR 2024-07-31, i. k. 2024-13955            

. Paslaugos finansuojamos projekto lėšomis.

. Paslaugas teikia komanda, sudaryta iš įstaigos gydytojo odontologo ir gydytojo odontologo padėjėjo arba burnos higienisto ir gydytojo odontologo padėjėjo (toliau – komanda). Kartu su komanda vyksta vairuotojas.

 SKYRIUS


. Paslaugas teikianti komanda privalo turėti šias medicinos priemones:
. odontologinių instrumentų rinkinį, kuriame yra medicinos priemonės Aprašo 11 punkte nurodytoms procedūroms atlikti;
. pacientų burnos ir dantų dokumentavimo įrangą;
. įstaigos pirmosios medicinos pagalbos rinkinį, atitinkantį Asmens sveikatos priežiūros įstaigos pirmosios medicinos pagalbos rinkinio apraše, patvirtintame Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Asmens sveikatos priežiūros įstaigos pirmosios medicinos pagalbos rinkinio aprašo, Pirmosios pagalbos rinkinio aprašo ir Asmens sveikatos priežiūros ir farmacijos specialistų kompetencijos teikiant pirmąją medicinos pagalbą aprašo patvirtinimo“, nustatytus reikalavimus.
. Paslaugas teikiančiai komandai rekomenduojama turėti šias medicinos priemones:
. mobiliąją odontologijos sistemą;
. mobiliąją odontologo kėdę;
. gydytojo kėdutę; 
. didinamuosius akinius su apšvietimu arba kitą šviesos šaltinį; 
. paciento fiksavimo ir kėlimo įrangą;
. arterinio kraujospūdžio matavimo aparatą;
. mobilų dantų rentgeno aparatą;
. apekso lokatorių.

 SKYRIUS


. Pacientas mobiliosioms ambulatorinėms odontologinės priežiūros (pagalbos) paslaugoms registruojasi iš anksto įstaigos vadovo nustatyta tvarka. 
. Vizitai teikti paslaugas paciento namuose bei jų metu atliekamos procedūros planuojamos atsižvelgiant į paciento sveikatos būklę bei paslaugų poreikį. Gydytojas odontologas ar burnos higienistas įvertinęs paciento sveikatos bei burnos būklę priima sprendimą, kokios procedūros konkrečiu atveju galimos atlikti. 
. Atsižvelgiant į paciento sveikatos būklę teikiant paslaugą gali būti atliekamos šios procedūros:
. asmens burnos ertmės būklės įvertinimas;
. dantų ėduonies profilaktika:
. higieninio indekso ir asmeninių higieninių įgūdžių įvertinimas;
. tinkamos burnos higienos mokymas;
. individualių burnos profilaktikos priemonių parinkimas;
. profesionali burnos higiena;
. dantų paviršiaus padengimas fluoridų preparatais;
. vaikų nuolatinių krūminių dantų padengimas silantinėmis medžiagomis; 
. dantų ėduonies gydymas;
. pulpito (išskyrus dantų kanalų kalcifikaciją ir vidinę rezorbciją) gydymas;
. apikalinio periodontito (išskyrus dantų kanalų pergydymą) gydymas;
. nekariozinių dantų ligų gydymas;
. vietinė nejautra;
. nesudėtingas dantų ir dantų šaknų traukimas;
. ūmių odontologinės kilmės žandikaulių uždegimų (periostito, alveolito, perikoronarito) diagnozavimas ir gydymas;
. alveolės ar minkštųjų audinių užsiuvimas esant poreikiui;
. dantų protezavimas išimamais protezais ir dantų  protezų pataisos, kai tai įmanoma atlikti paciento namuose.
. Paslaugų teikimo metu nustačius, kad pacientui reikalingos specializuotos odontologinės asmens sveikatos priežiūros paslaugos, gydytojas odontologas išrašo siuntimą (elektroninį medicinos dokumentą E027 „Siuntimas konsultacijai, tyrimams, gydymui“, nurodytą Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, priede) pas gydytoją odontologą specialistą bei esant galimybėms užregistruoja pacientą pas gydytoją odontologą specialistą per Išankstinės pacientų registracijos informacinę sistemą arba paaiškina pacientui registravimosi galimybes.
. Suteikus paslaugą Elektroninės sveikatos paslaugų ir bendradarbiavimo infrastruktūros informacinėje sistemoje užpildomas elektroninis medicinos dokumentas E025 „Ambulatorinio apsilankymo aprašymas“, nurodytas Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, priede.

_____________________



Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-468,
2024-04-25,
paskelbta TAR 2024-04-25, i. k. 2024-07558                
Dėl Lietuvos Respublikos sveikatos apsaugos ministro 2019 m. sausio 17 d. įsakymo Nr. V-68 „Dėl Mobiliųjų ambulatorinių odontologinės priežiūros (pagalbos) paslaugų teikimo reikalavimų aprašo patvirtinimo“ pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-782,

Dėl Lietuvos Respublikos sveikatos apsaugos ministro 2019 metų sausio 17 d. įsakymo Nr. V-68 „Dėl Mobiliųjų ambulatorinių odontologinės priežiūros (pagalbos) paslaugų teikimo reikalavimų aprašo patvirtinimo“ pakeitimo

